## L’Institut Valencià de Cultura organitza l’Off del festival de bandes ‘Mano a Mano’ de Buñol amb activitats paral·leles

*** Dos concerts, una taula redona i una conferència seran el preàmbul a la celebració del 50 aniversari d’este festival
* Les activitats tindran lloc del 13 al 17 d’agost en diferents espais de la localitat**

L’Institut Valencià de Cultura presenta ‘Off Mano a Mano’, una programació d’activitats paral·leles al festival de bandes ‘Mano a Mano’ de Buñol, que enguany complix el seu 50 aniversari.

Les activitats de l‘Off Mano a Mano’ tindran lloc en els dies previs al festival de les bandes de música de Buñol, del 13 al 17 d’agost, i consistiran en dos concerts, una taula redona i una conferència.

El dimarts 13 d’agost a les 22:30 hores se celebrarà a la Sala el Oscurico del Castell de Buñol la taula redona ‘La música com a instrument de cohesió social’, moderada pel periodista Miguel Ángel Pallás, amb la participació de Cristóbal Soler, director de la Banda Municipal de València, Daniela González, presidenta de la Federació de Societats Musicals de la Comunitat Valenciana, i els directors d’orquestra Daniel Abad Casanova i Beatriz Fernández Aucejo. En acabar, a les 23:30 hores tindrà lloc en la plaça d’Armes del Castell el concert de flamenc fusió del grup En Clave de Clot, amb un programa titulat *Al compàs del romaní*, que conjuga l’essència de la música clàssica i el flamenc.

El dijous 15 d’agost serà el torn de Master Chamber Players, un grup de grans instrumentistes de la ciutat de València, que oferiran un concert a les 23:00 hores en la plaça d’Armes del Castell, amb un programa titulat *De Venecia a Buenos Aire*s, en el qual conviuran composicions de Vivaldi i d’Astor Piazzolla.

Finalment, el dissabte 17 d’agost a les 19.00 hores Mauricio Sotelo, un dels compositors espanyols de més projecció i reconeixement internacional en l’actualitat i Premi Nacional de Música, oferirà una conferència a la Sala Raga de Molino Galán, prèvia a les actuacions del ‘Mano a Mano’.

**Mano a mano**

El festival ‘Mano a Mano’ és una trobada musical reconeguda com a festa d’interés turístic autonòmic, que se celebra el mes d’agost des de 1974 i que constituïx una ‘batalla’ musical entre les dos societats musicals de Buñol, el Centro Instructivo Musical la Armònica i la Sociedad Musical la Artística, dos de les grans exponents del panorama de bandes musicals de la Comunitat Valenciana.

Fecha: 12/08/2024